text: Royalt besøg i Horsens
  26 maj 2011 kl. 12.10
  Kongeskibet Dannebrog anløber fredag Horsens Havn klokken 9.30 med regentparret ombord.
  Horsens Kommune har i flere måneder forberedt sig på dronning Margrethe og prins Henriks besøg, og i løbet af dagen skal regentparret gennem et omfattende program.
  Gardehusarregimentet, De Kongelige Stalde og Østjysk Køreselskab lægger torsdag aften op til det royale besøg med en opvisning, der omfatter fornemme kareter, sabelkløvede kålhoveder og elegant formationsridning. 
  Allerede torsdag formiddag strømmede byens børnehavebørn til staldene for at se hestene af racerne dansk varmblod og tjekkiske kladrubere.
  Gardehusarregimentet skal fredag ekskortere regentparret fra havnen til rådhuset i Horsens. Eskorten består af en paukehest, et trompeterkorps, to delinger af gardehusarer og en såkaldt estandartfører med vagter.
  Her finder du programmet for regentparrets besøg.
  Regentparrets besøg
  